**ԱՄՓՈՓԱԹԵՐԹ**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒՆԻՍԻ 23-Ի № 974-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1998 ԹՎԱԿԱՆԻ ԴԵԿՏԵՄԲԵՐԻ 25-Ի № 821 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՐՏԻ 24-Ի № 297-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԵՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՋԱՐԿՈՒԹՅՈՒՆՆԵՐԻ ԵՎ ԱՌԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **№** | **Առաջարկության հեղինակը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1. | ՀՀ ոստիկանություն*Գրության համարը՝**2/2/12042-19**13 Մայիս 2019* | 1. «ՀՀ կառավարության 2011թ. հունիսի 23-ի № 974-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի 19-րդ կետով շարադրվող ՀՀ կառավարության 2011թ. հունիսի 23-ի № 974-Ն որոշման 22.2 կետն առաջարկվում է համապատասխանեցնել ՀՀ կառավարության 08.11.2018 թվականի N 1269-Ն որոշմամբ սահմանված զինվորական հաշվառման կարգի 26-րդ կետի «ե» ենթակետին։2. ՀՀ տարածքում հին նմուշի անձնագրի տրամադրման գործընթացը կարգավորվում է ՀՀ կառավարության 1998թ. դեկտեմբերի 25-ի № 821 որոշմամբ, որի համաձայն այն դեպքում, երբ երեխան ունի ՀՀ քաղաքացու անձնագիր կամ առաջին անգամ է ստանում անձնագիրը և ծնվելու պահին երկու ծնողները ՀՀ քաղաքացիներ են՝ **անձնագիր տրամադրելիս կամ փոխանակելիս չի պահանջվում մյուս ծնողի համաձայնությունը**։ Այս առումով առաջարկվում է ՀՀ կառավարության 2011թ. հունիսի 23-ի № 974-Ն որոշմամբ սահմանված օտարերկրյա պետությունում երեխաներին անձնագիր տրամադրելու գործընթացը համապատասխանեցնել ՀՀ կառավարության 1998թ. դեկտեմբերի 25-ի № 821 որոշմանը՝ **միատեսակ վարչարարություն կիրառելու և քաղաքացիներին լրացուցիչ փաստաթղթեր ներկայացնելու պահանջով չծանրաբեռնելու համար**։ Բացի այդ, «ՀՀ քաղաքացու անձնագրի մասին» **օրենքով ևս նման փաստաթղթեր ներկայացնելու պահանջ սահմանված չէ**՝ անկախ այն հանգամանքից երեխային անձնագիր տրամադրելու (փոխանակելու) դիմումը ներկայացվում է ՀՀ-ում լիազոր մարմին, թե օտարերկրյա պետության դիվանագիտական ներկայացուցչություն կամ հյուպատոսական հիմնարկ։3. «ՀՀ կառավարության 1998 թվականի դեկտեմբերի 25-ի № 821 որոշման մեջ փոփոխություն կատարելու մասին» ՀՀ կառավարության որոշման նախագծի 2-րդ կետն անհրաժեշտ է հանել, քանի որ «Նորմատիվ իրավական ակտերի մասին» ՀՀ օրենքով նորմատիվ իրավական ակտում նման պահանջ սահմանելու իրավական հիմքեր նախատեսված չեն։ Բացի այդ, ՀՀ ոստիկանության պետի 2008թ. օգոստոսի 15-ի՝ «Անձնագրային գործողությունների կարգի պարզաբանումները հաստատելու մասին» № 12-Ն հրամանում փոփոխություններ կատարելու անհրաժեշտության վերաբերյալ նշում արդեն իսկ առկա է կից ներկայացված տեղեկանքում։4. Առաջարկվում է փաթեթից հանել «ՀՀ ոստիկանության պետի 2008թ. օգոստոսի 15-ի N 12-Ն հրամանում փոփոխություն կատարելու մասին» ՀՀ ոստիկանության պետի հրամանի նախագիծը՝ հաշվի առնելով այն հանգամանքը, որ հրամանի փոփոխությունը կատարվելու է ՀՀ ոստիկանության պետի կողմից ՀՀ կառավարության համապատասխան որոշումներն ընդունելուց հետո: | Ընդունվել էԸնդունվել է ի գիտությունՔանի որ 2-րդ կետով նշված առաջարկությունը ուղիղ կապված չէ օրենսդրական փոփոխությունը կատարելու հիմնական նպատակի, այն է՝ տեսակապի միջոցով դիմելու հնարավորություն ընձեռելու գործընթացի հետ, առաջարկում ենք այդ հարցը քննարկել առանձին՝ հաշվի առնելով ՀՀ աշխատանքի և սոցիալական հարցերի նախարարության դիրքորոշումը՝ կապված ծնողների մեջ փաստացի անհամաձայնության դեպքերում հնարավոր ռիսկերի հետ։ Նաև կարևոր է նկատի ունենալ, որ պետության կողմից երեխայի լավագույն շահի պաշտպանության գործիքակազմը ՀՀ տարածքում և օտարերկրյա պետություններում համաչափ չեն։Ընդունվել էԸնդունվել է | Կատարվել է համապատասխան փոփոխությունԿետը հանվել է ՀՀ ոստիկանության պետի հրամանի նախագիծը փաթեթից հանվել է |
| 2. | ՀՀ ազգային անվտանգության ծառայություն*Գրության համարը՝**№ 2/3-408**20 Մայիս 2019* | Դիտողություններ և առաջարկություններ չկան | Ընդունվել է ի գիտություն |  |
| 3. | ՀՀ բարձր տեխնոլոգիական արդյունաբերության նախարարություն*Գրության համարը՝**№ 01/16.1/5979-19**10 Մայիս 2019* | Առարկություններ և առաջարկություններ չկան | Ընդունվել է ի գիտություն |  |
| 4.  | ՀՀ ֆինանսների նախարարություն*Գրության համարը՝**№ 01/11-1/7982-2019**22 Մայիս 2019*  | 1. «Հայաստանի Հանրապետության կառավարության 2011 թվականի մարտի 24-ի N 297-Ն որոշման մեջ փոփոխություններ և լրացումներ կատարելու մասին» և «Հայաստանի Հանրապետության կառավարության 2011 թվականի հունիսի 23-ի N 974-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշումների նախագծերին (այսուհետ՝ Նախագծեր) կից ներկայացված հիմնավորման (այսուհետ՝ Հիմնավորում) համաձայն՝ «Էլեկտրոնային հյուպատոսություն» համակարգում նոր ֆունկցիոնալ բաղադրիչ (ենթահամակարգ) ստեղծելու հետ կապված ծախսերը նախատեսվում է ֆինանսավորել միջազգային կառույցների կողմից Հայաստանի Հանրապետությունում իրականացվող պետական հատվածի արդիականացման կամ էլեկտրոնային կառավարման համակարգերի զարգացմանն ուղղված ծրագրերի շրջանակներում։ Նշվածի վերաբերյալ հայտնում ենք, որ ՀՀ 2020-2022 թվականների պետական միջնաժամկետ ծախսերի ծրագրի և ՀՀ 2020 թվականի պետական բյուջեի նախագծի մշակման շրջանակներում ՀՀ արտաքին գործերի նախարարության կողմից ներկայացված հայտի համաձայն՝ նոր «Էլեկտրոնային հյուպատոսություն» համակարգը 2019 թվականին սպասարկվելու է անվճար (համակարգը մշակած է «ՎԻ ԻՔՍ ՍՈՖԹ» ՍՊԸ կողմից), սակայն սկսած 2020 թվականից համակարգի սպասարկման տարեկան գումարը կազմելու է շուրջ 14,8 մլն դրամ: 2. Հիմնավորման համաձայն՝ տեսակապի ծառայությունը կազմակերպելու նպատակով ՀՀ արտաքին գործերի նախարարության հյուպատոսական վարչությունում նախատեսվում է ստեղծել նոր բաժին, որը բաղկացած կլինի առնվազն երեք հաստիքային միավորից՝ տարեկան շուրջ 6.2 մլն դրամ աշխատավարձի ֆոնդով: Այդ կապակցությամբ առաջարկում ենք նշված բաժինն ստեղծել ՀՀ արտաքին գործերի նախարարության համար հաստատված աշխատողների ընդհանուր թվաքանակի և պահպանման ծախսերի սահմաններում: 3. «Հայաստանի Հանրապետության կառավարության 1998 թվականի դեկտեմբերի 25-ի N 821 որոշման մեջ փոփոխություն կատարելու մասին» ՀՀ կառավարության որոշման նախագծի 2-րդ և «Հայաստանի Հանրապետության ոստիկանության պետի 2008 թվականի օգոստոսի 15-ի N 12-Ն հրամանում փոփոխություն կատարելու մասին» ՀՀ ոստիկանության պետի հրամանի նախագծի 1-ին կետերն անհրաժեշտ է համապատասխանեցնել «Նորմատիվ իրավական ակտերի մասին» օրենքի (այսուհետ՝ Օրենք) 17-րդ հոդվածի 7-րդ մասի պահանջին: Միաժամանակ, ներկայացված փաթեթի կապակցությամբ հայտնում ենք, որ Օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  | Դիտարկման 1-ին կետում նշված հայտը (սպասարկման վճարը) նախատեսվում է համակարգի գործող տարբերակը 2020թ.-ին և յուրաքանչյուր հաջորդ տարի սպասարկելու համար։ Ներկայացվող նախագիծը ենթադրում է բոլորովին նոր բաղադրիչի ստեղծում, որը պետք է հնարավորություն տա իրականացնել քաղաքացիների նույնականացման գործընթացը տեսակապի միջոցով։ Այս բաղադրիչի ստեծումը կլինի միանվագ աշխատանք և դրա ավելացումը չի հանգեցնի համակարգի սպասարկման տարեկան վճարի ավելացման։ Ընդուվել է ի գիտություն։ ՀՀ ոստիկանության առաջարկությամբ № 12-Ն հրամանն ընդհանրապես հանվել է փաթեթից | Նոր ծառայությունը կիրականացվի առկա բաժիններում ՀՀ արտաքին գործերի նախարարության համար հաստատված աշխատողների ընդհանուր թվաքանակի և պահպանման ծախսերի սահմաններում։ |
| 5. | ՀՀ պետական եկամուտների կոմիտե*Գրության համարը՝**№ /5-5/19854-2019**29 Մայիս 2019* | Առարկություններ չկան | Ընդունվել է ի գիտություն |  |
| 6. | ՀՀ աշխատանքի և սոցիալական հարցերի նախարարություն*Գրության համարը՝**ՍՄ/ԳԳ-2-3/10727-2019**27 Հունիս 2019* | «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր։Ելնելով վերոգրյալից՝ առաջարկում եմ «Հայաստանի Հանրապետության կառավարության 2011 թվականի հունիսի 23-ի №974-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը համապատասխանեցնել օրենքի նշված դրույթին։ Միևնույն ժամանակ ՀՀ աշխատանքի և սոցիալական հարցերի նախարարությունը գտնում է, որ փոփոխության ընդունման պարագայում վերահսկողության լրացուցիչ մեխանիզմների կարիք կա՝ բացառելու համար այն ռիսկերը, որ կարող են առաջանալ՝ հաշվի առնելով ծնողների մեջ փաստացի անհամաձայնության դեպքերը։ | Ընդունվել է Ընդունվել է։ ՀՀ ոստիկանության առաջարկը, անհրաժեշտության դեպքում, կարելի է քննարկել առանձին։  | Նախագծերում ավելացվել են համապատասխան նախաբաններ  |
| 7. | ՀՀ արդարադատության նախարարություն*Գրության համարը՝**06/27.1/17888-2019**07 Օգոստոս 2019* | 1. ««Հայաստանի Հանրապետության կառավարության 2011 թվականի հունիսի 23-ի № 974-Ն որոշման մեջ փոփոխություններ և լրացումներ կատարելու մասին», «Հայաստանի Հանրապետության կառավարության 1998 թվականի դեկտեմբերի 25-ի № 821 որոշման մեջ փոփոխություն կատարելու մասին» և «Հայաստանի Հանրապետության կառավարության 2011 թվականի մարտի 24-ի № 297-Ն որոշման մեջ փոփոխություններ և լրացումներ կատարելու մասին»» Հայաստանի Հանրապետության կառավարության որոշման նախագծերի դրույթների համարակալումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ մասի պահանջներին, մասնավորապես՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների:2. «Հայաստանի Հանրապետության կառավարության 2011 թվականի հունիսի 23-ի № 974-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ նախագիծ) 1-ին կետի 6-րդ ենթակետի «Հայաստանի» բառից առաջ անհրաժեշտ է լրացնել «5.» թիվը: Նույն դիտողությունը վերաբերում է նաև նախագծի 1-ին կետի 7-րդ, 8-րդ, 13-րդ և 18-րդ ենթակետերին :3. Նախագծի 1-ին կետի 13-րդ ենթակետի «ավելացնել» բառն անհրաժեշտ է փոխարինել «լրացնել» բառով՝ ելնելով «Նորմատիվ իրավական ակտերի մասին» օրենքի 33-րդ հոդվածի 3-րդ մասի պահանջներից: Նույն դիտողությունը վերաբերում է նաև 1-ին կետի 22-րդ և 23-րդ ենթակետերին:4. «Հայաստանի Հանրապետության կառավարության 2011 թվականի մարտի 24-ի № 297-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ նախագիծ) 1-ին կետի 1-ին ենթակետի «Վերադարձի» բառից առաջ անհրաժեշտ է լրացնել «5.» թիվը: Նույն դիտողությունը վերաբերում է նաև նախագծի 1-ին կետի 3-րդ, 5-րդ, 12-րդ և 13-րդ ենթակետերով շարադրվող փոփոխություններին:5. Նախագծի 1-ին կետի 2-րդ ենթակետով նախատեսվում է լրացնել նոր «5.3 մաս», մինչդեռ նախագծում բացակայում է «5.3 մասը»:6. Նախագծի 1-ին կետի 5-րդ ենթակետի «ավելացնել» բառն անհրաժեշտ է փոխարինել «լրացնել» բառով՝ ելնելով «Նորմատիվ իրավական ակտերի մասին» օրենքի 33-րդ հոդվածի 3-րդ մասի պահանջներից: Նույն դիտողությունը վերաբերում է նաև նախագծի 1-ին կետի 8-րդ ենթակետին: 7. Նախագծի 1-ին կետի 11-րդ, 14-րդ և 16-րդ ենթակետերի «հանել» բառերն անհրաժեշտ է փոխարինել «ուժը կորցրած ճանաչել» բառերով՝ ելնելով «Նորմատիվ իրավական ակտերի մասին» օրենքի 36-րդ հոդվածի 1-ին մասի 1-ին կետի պահանջներից:8. Նախագծի 1-ին կետի 12-րդ և 15-րդ կետերն անհրաժեշտ է խմբագրել՝ հաշվի առնելով «Նորմատիվ իրավական ակտերի մասին» օրենքի 14-րդ հոդվածի 12-րդ մասի պահանջները, մասնավորապես՝ նորմատիվ իրավական ակտի բաժնի, գլխի, հոդվածի, մասի, կետի, ենթակետի կամ պարբերության գործողության դադարեցման դեպքում իրավական ակտի մյուս բաժինների, գլուխների, հոդվածների, մասերի, կետերի, ենթակետերի կամ պարբերությունների համարները համապատասխանաբար չեն փոփոխվում: Նորմատիվ իրավական ակտի գործողությունը դադարեցված բաժնի, գլխի, հոդվածի, մասի, կետի, ենթակետի կամ պարբերության փոխարեն նույն համարով այլ բաժին, գլուխ, հոդված, մաս, կետ, ենթակետ կամ պարբերություն չի կարող ընդունվել:  | Ընդունվել է  | Կատարվել են պահանջվող խմբագրումները և փոփոխությունները |
| 8 | ՀՀ վարչապետի աշխատակազմ*Գրության համարը՝**02/06.5/43944-2019**10 Դեկտեմբեր 2019*  | 1. Որոշման նախագծի 1-ին կետի 6-րդ, 13-րդ, 17-րդ ենթակետերով, ինչպես նաև 2-րդ կետով արտաքին գործերի նախարարին է վերապահվում սահմանելու մի շարք կարգեր, ինչը խնդրահարույց է ՀՀ Սահմանադրության 6-րդ հոդվածի տեսանկյունից, որի 1-ին մասի համաձայն` պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Ուստի վերոնշյալ կարգերը կարող են սահմանվել միայն օրենքով համապատասխան լիազորող նորմեր սահմանելուց հետո:2. Որոշման նախագծի 1-ին կետի 19-րդ ենթակետի համաձայն` օտարերկրյա պետություններում անձնագրի  վավերականության ժամկետի երկարաձգումը մերժվում է, եթե անձը գտնվում է հետախուզման մեջ: Տվյալ դրույթը կարգի մյուս դրույթների հետ փոխկապակցվածության մեջ դիտարկելիս ակնհայտ է դառնում, որ դիմումի մերժման միայն նշված դեպքը նախատեսելով՝ կարգավորման շրջանակից դուրս են մնում այն դեպքերը, երբ անձը ներկայացրած է լինում թերի, կեղծ փաստաթղթեր և այլն: 3. Տեսակապով հյուպատոսական ծառայություն մատուցելու վերաբերյալ իրավական ակտերի (կառավարության որոշումների) փաթեթում ներառված նախագծերը ներկայացնել առանձին-առանձին։ | Ընդունվել է Ընդունվել է Ընդունվել է  | Նախարարի կողմից կարգեր սահմանելու դրույթները հանվել են, մի քանի կարևոր նորմեր սահմանվել են նոր կետերով (տես՝ 5.1-5.4 և 21.1-21.4 կետեր)։Ավելացվել է 8.1 կետը և խմբագրվել է 22.1 կետըՆախագծերը պատրաստվել են առանձին-առանձին |
| 9 | ՀՀ արդարադատության նախարարություն*Գրության համարը՝**06/27.1/335-202014 Հունվարի 2020* | 1. «Հայաստանի Հանրապետության կառավարության 1998 թվականի դեկտեմբերի 25-ի № 821 **որոշման նախաբանում բացակայում է իրավական հիմքը**, այսինքն՝ այն օրենքի լիազորող նորմը, որի հիման վրա ընդունվել է տվյալ իրավական ակտը:Այս առումով հարկ ենք համարում անդրադառնալ հետևյալ իրավական կարգավորումներին: Այսպես՝ ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:«Նորմատիվ իրավական ակտերի մասին» օրենքի 37-րդ հոդվածի 3-րդ մասի պահանջների համաձայն՝ եթե նորմատիվ իրավական ակտը հակասում է հետագայում ուժի մեջ մտած ավելի բարձր իրավաբանական ուժ ունեցող նորմատիվ իրավական ակտին, ապա իրավաստեղծ մարմինը, բացառությամբ Ազգային ժողովի և հանրաքվեով ընդունված օրենքների (...), պարտավոր է իր ընդունած նորմատիվ իրավական ակտն ուժը կորցրած ճանաչելու մասին կամ փոփոխություն կամ լրացում կատարելու մասին ընդունել նորմատիվ իրավական ակտ ավելի բարձր իրավաբանական ուժ ունեցող նորմատիվ իրավական ակտերն ուժի մեջ մտնելու օրվանից հետո` երկու ամսվա ընթացքում (...): «Նորմատիվ իրավական ակտերի մասին» օրենքի 46-րդ հոդվածի 1-ին մասի պահանջների համաձայն՝ այն նորմատիվ ենթաօրենսդրական ակտերը, որոնք ընդունած մարմինները 2015 թվականի փոփոխություններով Սահմանադրության կամ համապատասխան մարմիններին կամ պաշտոնատար անձանց ենթաօրենսդրական նորմատիվ իրավական ակտ ընդունելու լիազորություն սահմանող օրենքների ուժի մեջ մտնելուց հետո այլևս իրավասու չեն ընդունելու ենթաօրենսդրական նորմատիվ իրավական ակտեր, շարունակում են գործել, սակայն արգելվում է դրանցում փոփոխություններ և լրացումներ կատարել: (...):Վերոգրյալ կարգավորումների բովանդակային վերլուծության արդյունքում կարող ենք եզրակացնել, որ ենթաօրենսդրական նորմատիվ իրավական ակտ ընդունելու իրավասության բացակայության դեպքում օրենսդիրը նախատեսել է կարգավորում՝ մի դեպքում ընդունած նորմատիվ իրավական ակտն ուժը կորցրած ճանաչելու վերաբերյալ, և երկրորդ՝ իրավասության բացակայությունը դիտարկելով 2015թ. Սահմանադրության կամ համապատասխան մարմիններին կամ պաշտոնատար անձանց ենթաօրենսդրական նորմատիվ իրավական ակտ ընդունելու լիազորություն սահմանող օրենքների ուժի մեջ մտնելուց հետո ենթաօրենսդրական նորմատիվ իրավական ակտեր ընդունելու իրավասություն այլևս չունենալու մասով՝ նախատեսել է իրավական ակտերը գործելու շարունակականության, սակայն դրանցում փոփոխություններ և լրացումներ կատարելու արգելքի վերաբերյալ կարգավորում:Ամփոփելով վերոգրյալը՝ գտնում ենք, որ անհրաժեշտ է քննարկման առարկա դարձնել Հայաստանի Հանրապետության կառավարության 1998 թվականի դեկտեմբերի 25-ի № 821 որոշման մեջ փոփոխություններ կամ լրացումներ կատարելու իրավաչափությունը՝ նախաբանում իրավական հիմքի բացակայության պայմաններում:Սույն դիտողությունը վերաբերում է նաև «Հայաստանի Հանրապետության կառավարության 2011 թվականի մարտի 24-ի № 297-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման լրամշակված նախագծին:2. «Հայաստանի Հանրապետության կառավարության 2011 թվականի հունիսի 23-ի № 974-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման լրամշակված նախագծի (այսուհետ՝ նախագիծ) 1-ին կետի 11-րդ ենթակետով լրացվող 8.1-րդ կետի 7-րդ ենթակետով նախատեսվում է, որ՝ **անձնագիր տրամադրելը (փոխանակելը) մերժվում է, եթե դիմողը հետախուզվում է քրեորեն պատժելի արարք կատարելու համար**: Այս առումով անհրաժեշտ է անդրադառնալ հետևյալ իրավական կարգավորումներին.Սահմանադրության 66-րդ հոդվածով ամրագրված անմեղության կանխավարկածի սկզբունքը նախատեսում է, որ հանցագործության համար մեղադրվողը համարվում է անմեղ, քանի դեռ նրա մեղքն ապացուցված չէ օրենքով սահմանված կարգով` դատարանի` օրինական ուժի մեջ մտած դատավճռով:ՀՀ քրեական դատավարության օրենսգրքի 18-րդ հոդվածի 1-ին մասի համաձայն՝ հանցագործության համար կասկածվողը կամ մեղադրվողը համարվում է անմեղ, քանի դեռ նրա մեղավորությունն ապացուցված չէ սույն օրենսգրքով սահմանված կարգով` դատարանի` օրինական ուժի մեջ մտած դատավճռով:ՀՀ քրեական դատավարության օրենսգրքի 202-րդ հոդվածի 1-ին մասի համաձայն՝ անձին որպես մեղադրյալ ներգրավելու հիմքը նրա կողմից հանցանքի կատարումը վկայող բավարար ապացույցների համակցությունն է:ՀՀ քրեական դատավարության օրենսգրքի 259-րդ հոդվածի 1-ին մասի համաձայն՝ մեղադրյալի հետախուզումը նրա գտնվելու տեղի բացահայտումն է, մեղադրյալին ձերբակալելը և վարույթն իրականացնող մարմնի տրամադրությանը հանձնելը:Վերոգրյալ կարգավորումների վերլուծությունից պարզ է դառնում, որ ՀՀ քրեական դատավարության օրենսգրքով սահմանված կարգով հետախուզումը հայտարարվում է մեղադրյալի նկատմամբ, որի մեղավորությունը կարող է ապացուցվել բացառապես դատարանի` օրինական ուժի մեջ մտած դատավճռով, մինչդեռ նախագծում խոսք է գնում հանցանք կատարած անձի հետախուզման մասին: Այս առումով առաջարկում ենք **«հետախուզվում է քրեորեն պատժելի արարք կատարելու համար»** բառերը **փոխարինել «գտնվում է հետախուզման մեջ»** բառերով այն համապատասխանեցնելով ՀՀ քրեական դատավարության օրենսգրքի կարգավորումներին: Նույն դիտողությունը վերաբերում է նաև նախագծի 1-ին կետի 23-րդ կետով լրացվող 22.1 կետի 5-րդ ենթակետին: | Ընդունվել է Ընդունվել է ի գիտություն։ Անհրաժեշտ է հաշվի առնել այն հանգամանքին, որ մի շարք դեպքերում անձը հետախուզվում է վարչական իրավախախտում կատարած լինելու և համապատասխան տուգանքը մուծած չլինելու դեպքում։ Կարծում ենք, որ նման դեպքերում ՀՀ քաղաքացուն անձնագիր չտրամադրելը կամ անձնագրի վավերականությունը չերկարաձգելը կարող է հանգեցնել քաղաքացու ազատ տեղաշարժվելու սահմանադրական իրավունքի սահմանափակման, որն անթույլատրելի է։ | Երկու նախագծերում էլ (№ 821 և № 297) ավելացվել են պահանջվող նախաբանները՝ համապատասխան իրավական հիմքերի նշումովՆախագծի դիտարկվող մասը համապատասխանեցվել է «Հայաստանի Հանրապետության քաղաքացու անձնագրի մասին» օրենքի 5-րդ հոդվածի 15-րդ մասին։  |
| 10 | ՀՀ վարչապետի աշխատակազմ*Գրության համարը՝**01/06.5/2042-2020 22 Հունվարի 2020* | ՀՀ արդարադատության նախարարությանը հանձնարարվել (ի գիտություն ՀՀ ոստիկանություն և ՀՀ ԱԳՆ)՝ՀՀ վարչապետի հանձնարարությամբ՝ խնդրում եմ մեկ անգամ ևս քննության առնել ներկայացված փաթեթը և կարծիք տալ որոշումների նախագծերի վերաբերյալ՝ դիտարկելով դրանք ոստիկանության համակարգում նախատեսվող բարեփոխումների համատեքստում և հաշվի առնելով այն հանգամանքը, որ անձնագրային համակարգի գործունեության կազմակերպումը, իրականացումն ու վերահսկողությունը, Հայաստանի Հանրապետության քաղաքացիներին անձը հաստատող փաստաթղթերի տրամադրումը, փոխանակումը, բնակչության պետական ռեգիստրում հաշվառման և քաղաքացիության վերաբերյալ տեղեկանքների տրամադրումը և նման այլ գործառույթներն իրականացվում են ՀՀ ոստիկանության կողմից:  | ՀՀ արդարադատության նախարարության պատասխանը տես 12-րդ կետումՀանձնարարականին արձագանքել է նաև ՀՀ ոստիկանությունը (տես 11-րդ կետ)  |  |
| 11 | ՀՀ ոստիկանություն*Հունվար 2020թ.* | ՀՀ ոստիկանությունը վերահաստատել է իր այն դիրքորոշումը, որ օտարերկրյա պետությունում գտնվող անչափահասին անձնագիր տրամադրելու համար դիմելիս երկրորդ ծնողի համաձայնությունը չպահանջվի, ինչպես դա արվում է ՀՀ տարածքում (տես սույն ամփոփաթերթի 1-ին և 6-րդ կետեր)։Առաջարկվում է ՀՀ ոստիկանության առաջարկությունը կրկին քննարկել այս նախագծի շրջանակներում։Հանձնարարականի 2-րդ մասով ՀՀ ոստիկանությունը վերահաստատել է իր համաձայնությունն առ այն, որ օտարերկրյա պետություններում գտնվող քաղաքացիների անձնագրավորման գործընթացը, այդ թվում տեսակապի միջոցով, իրականացվի ՀՀ ԱԳՆ և ՀՀ դիվանագիտական ծառայությունների կողմից, որոնց ՀՀ օրենսդրությամբ նման գործառույթ է վերապահված՝ ընդգծելով այն, որ առաջարկվող փոփոխությունները Ոստիկանությանը վերապահելը կհանգեցնի լրացուցիչ վարչարարության։ |  |  |
| 12 | ՀՀ արդարադատության նախարարություն*Գրության համարը 01/01.4/5205-2020**5 Մարտի 2020* | Վերահաստատում ենք 2020 թվականի հունվարի 10-ի թիվ 06/27.1/335-2020 գրությամբ Արտաքին գործերի նախարարությանը ներկայացված եզրակացությունը:Միաժամանակ, անհրաժեշտ է նշել, որ «Ոստիկանության բարեփոխումների ռազմավարության և դրանից բխող 2020-2022թթ. գործողությունների ծրագրով» նախատեսվում է Ոստիկանության կազմում ներկայումս գործող անձնագրային և քաղաքացիության հարցերով զբաղվող ստորաբաժանման՝ անձնագրային և վիզաների վարչության գործառույթը ոստիկանությունից փոխանցել նոր կազմավորվող նախարարությանը: Հետևաբար, առաջարկում ենք ներկայացված որոշումներում Հայաստանի Հանրապետության ոստիկանության անձնագրային և վիզաների վարչության (ԱՎ վարչություն) փոխարեն սահմանել «**անձնագրային և քաղաքացիության հարցերով իրավասու մարմին»՝** որոշումներում այդ կապակցությամբ հավելյալ փոփոխությունների անհրաժեշտությունը բացառելու նպատակով:Ներկայացված նախագծերի ընդունմամբ բարեփոխումների ռազմավարության հետ այլ հակասություններ չեն առաջանում: | Ընդունվել է | Նախագծում կատարվել են առաջարկված լրացումները |
| 13 | ՀՀ արդարադատության նախարարություն*Մարտ 2020* | Հաստատվում է քաղաքացիներին տեսակապով դիվանագիտական ծառայություններ մատուցելու գործընթաց նախատեսելու կարևորությունը, ուստիև ներկայացված Նախագծերի ընդունման անհրաժեշտությունը:Այդուհանդերձ, ընդունելի է ՀՀ ոստիկանության կողմից ներկայացված կարծիքն առ այն, որ Նախագծերով ներկայացված գործառույթները Ոստիկանությանը վերապահելը կհանգեցնի լրացուցիչ վարչարարության, ուստի, արդյունավետ վարչարարության տեսանկյունից նպատակահարմար կլինի, որպեսզի դրանք իրականացվեն Արտաքին գործերի նախարարության միջոցով:Կարևոր է նաև նշել, որ Նախագծերով Ոստիկանության ոլորտի բարեփոխումների ռազմավարությանը հակասող դրույթներ առկա չեն: | Ընդունվել է ի գիտություն |  |